Lav et referat af nedenstående tekst:

Tekst:
I et sandt målorgie gjorde Silkeborgs lejesvend fra AaB, Nicklas Helenius, det onde ved den klub, der ejer ham, da han scorede et uhyre vigtigt mål i Silkeborgs 5-3-hjemmesejr over aalborgenserne. Gæsterne havde mulighed for at overtage tredjepladsen i Superligaen, men hjemmeholdet havde andre planer, og rykkede med sejren fri af bunden i ligaen, og er nu nummer 12, skriver TV2. Silkeborg kom foran 3-1 i anden halvleg, da David Skhirtladze scorede sit andet mål i opgøret. Dermed lignede Silkeborg et hold på vej mod sejren, men AaB ville det anderledes. Først reducerede Kasper Pedersen, inden Jakob Blåbjerg 10 minutter senere gjorde det til 3-3. AaB lignede på det tidspunkt et hold med momentum, men i det 79’ minut, tre minutter efter AaB’s udligning dukkede Nicklas Helenius op og scorede til 4-3. Netop Helenius, der er lejet ud fra AaB, var også med i Silkeborgs sidste mål, da han lagde op til Andreas Albers scoring til 5-3, oplyser TV2. Det er første gang siden 2003, at Silkeborg scorer fem mål i en Superligakamp.

Referat:
Silkeborg vandt mandag aften med hele 5-3 over AaB, blandt andet på mål fra AaB-lejesvenden Nicklas Helenius.